S-866/2021

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. febrúar 2021, á hendur X, kt. [...], [...], [...], fyrir eftirtalin brot:

1. Þjófnað með því að hafa, fimmtudaginn 4. júní 2020, farið inn í verslun Lyfju að Hafnarstræti 19 í Reykjavík og stolið þaðan vörum að verðmæti samtals 7.998 krónum.

Telst brot þetta varða við 1. mgr. 244. gr. almennra hegningarlaga nr. 19/1940.

2. Rán með því að hafa, aðfaranótt sunnudagsins 28. júní 2020, á veitingastaðnum [...], að [...] í [...], hótað að beita starfsmann veitingastaðarins [...], kt. [...], ofbeldi og krafið hann um áfengi, sem starfsmaðurinn afhenti ákærða. Í kjölfarið fór ákærði út af veitingastaðnum með tvær áfengisflöskur að óþekktu verðmæti.

Telst brot þetta varða við 252. gr. almennra hegningarlaga nr. 19/1940.

3. Rán með því að hafa, síðar sömu nótt og greinir í ákærulið 2, á [...], að [...] í [...], hótað að beita starfsmanninn [...], kt. [...], ofbeldi og krafið hann um áfengisflöskur, sem starfsmaðurinn afhenti ákærða. Í kjölfarið, á leið sinni út af hótelinu með þrjár áfengisflöskur að óþekktu verðmæti, tekið upp oddhvasst áhald af afgreiðsluborði hótelsins og otað því að starfsmönnunum [...] og [...], kt. [...].

Telst brot þetta varða við 252. gr. almennra hegningarlaga nr. 19/1940.

4. Þjófnað með því að hafa, sunnudagskvöldið 28. júní 2020, farið inn á veitingastaðinn [...], að [...] í [...], og stolið þaðan tveimur áfengisflöskum að verðmæti samtals 10.000 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

5. Brot á sóttvarnarlögum með því að hafa, laugardaginn 19. desember 2020, í verslun [...] að [...] í [...], ekki borið andlitsgrímu í versluninni vegna COVID19 farsóttarinnar, eins og honum bar skylda til.

Telst brot þetta varða við 1. mgr. 7. gr. og 2. mgr. 12. gr., sbr. 19. gr. laga um sóttvarnir nr. 19/1997 og 2. mgr. 4. gr. reglugerðar nr. 1051/2020 með áorðnum breytingum.

6. Líkamsárás með því að hafa, á sama tíma og sama stað og greint er í ákærulið 5, veist með ofbeldi að starfsmanni verslunarinnar, A, kt. [...], gripið í vinstri handlegg hans, togað hann til sín og í kjölfarið slegið hann með krepptum hnefa hægri handar í höfuð, með þeim afleiðingum að A hlaut yfirborðsáverka á hægri framhandlegg, mar á öxl og upphandlegg vinstri handar og mar fyrir neðan vinstra auga.

Telst brot þetta varða við 1. mgr. 217. gr. almennra hegningarlaga nr. 19/1940.

7. Eignaspjöll með því að hafa, mánudaginn 21. desember 2020, í verslun [...] að [...] í [...], ýtt B, kt. [...], starfsmanni verslunarinnar, með þeim afleiðingum að heyrnatól hans af gerðinni Apple airpods, að verðmæti 25.000 krónur, féllu í gólf verslunarinnar og skemmdust.

Telst brot þetta varða við 1. mgr. 257. gr. almennra hegningarlaga nr. 19/1940.

Einkaréttarkrafa:

Vegna ákæruliðar 1, gerir [...], kt. [...], f.h. Lyfju ehf., kt. 5310952279, hér eftir kröfuhafi, þá kröfu að ákærði verði dæmdur til að greiða kröfuhafa skaðabætur að fjárhæð 7.998 krónur skv. 1. mgr. 8. gr., frá 4.6.2020 þar til mánuður er liðinn frá birtingu kröfunnar, en síðan dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags.

Vegna ákæruliðar 7, gerir B, kt. [...], hér eftir kröfuhafi, þá kröfu að ákærði verði dæmdur til að greiða kröfuhafa skaðabætur að fjárhæð 25.000 krónur skv. 1. mgr. 8. gr., frá 21.12.2020 þar til mánuður er liðinn frá birtingu kröfunnar, en síðan dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags.

Þess er krafist að ákærði verði dæmdur til refsingar og til greiðslu alls sakarkostnaðar.

Við þingfestingu málsins í dag féll ákæruvaldið frá ákæruliðum 2, 3 og 7.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín eftir breytingu ákæru. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt sakavottorði hans hefur hann einu sinni gengist undir lögreglustjórasátt og tvisvar sinnum hlotið dóm vegna þjófnaðar. Nú síðast hlaut ákærði þriggja mánaða dóm, skilorðsbundið til tveggja ára, í Héraðsdómi Reykjavíkur [...]. Brot ákærða samkvæmt ákæruliðum 1 og 4 voru framin fyrir uppkvaðningu framangreinds dóms og verður ákærða því dæmdur hegningarauki hvað þau brot varðar, sbr. 78. gr. almennra hegningarlaga nr. 19/1940. Með brotum sínum samkvæmt ákæruliðum 5 og 6 rauf ákærði hins vegar skilorð dómsins. Verður dómurinn því dæmdur upp og ákærða gerð refsing í einu lagi, sbr. ákvæði 60. gr., sbr. 77. og 78. gr. almennra hegningarlaga. Með hliðsjón af þessu þykir refsing ákærða hæfilega ákveðin fangelsi í fimm mánuði. Gæsluvarðhald sem ákærði hefur sætt frá 22. desember 2020 kemur til frádráttar refsingu.

Af hálfu Lyfju ehf., er krafist skaðabóta að fjárhæð 7.998 krónur með nánar tilgreindum vöxtum. Ákærði hefur játað háttsemi sína í ákærulið 1 og fallist á bótakröfuna. Verður hann því dæmdur til að greiða bætur eins og í dómsorði greinir.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 677.505 krónur, að meðtöldum virðisaukaskatti, auk 14.592 króna vegna útlagðs kostnaðar, en ekki leiddi annan kostnað af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í fimm mánuði. Gæsluvarðhald ákærða frá 22. desember 2020 kemur til frádráttar refsingu.

Ákærði greiði Lyfju hf. 7.998 krónur með vöxtum skv. 1. mgr. 8. gr. laga nr. 38/2001 frá 4. júní 2020 til 24. mars 2021, en þá með dráttarvöxtum skv. 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 677.505 krónur, auk 14.592 króna vegna útlagðs kostnaðar.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 677.505 krónur, að meðtöldum virðisaukaskatti, auk 14.592 króna vegna útlagðs kostnaðar, en ekki leiddi annan kostnað af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í fimm mánuði. Gæsluvarðhald ákærða frá 22. desember 2020 kemur til frádráttar refsingu.

Ákærði greiði Lyfju hf. 7.998 krónur með vöxtum skv. 1. mgr. 8. gr. laga nr. 38/2001 frá 4. júní 2020 til 24. mars 2021, en þá með dráttarvöxtum skv. 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 677.505 krónur, auk 14.592 króna vegna útlagðs kostnaðar.